**Văzuri şi ...văzuri**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai tot Omul dintre noi

poartă-n sine, din născare,

ochelari până când moare

şi indiferent de soi.

Dioptrii?... multe, puţine,

funcţie de caracter.

Cultivat, sărac, boier,

Lumea-n "rame"-i aparţine…

…şi-o filtrează, o potriveşte

prin criterii, mai cu ştire

subiectiv dotate-n fire.

- Critic ? …- Rar în ce-l priveşte.

Fost-au rar Cutezători

vrând, doar obiectiv, mult Bine.

Soarta lor le-a râs în sine,

fiind văzuţi :...“ Nevăzători ”!